Laura Romero

Laura Romero Pereira, nada en Alacant en 1991, é unha debuxante e música galega."O galego, a miña lingua propia" Deputación da Coruña. 

Dende 2016 é a baixista do grupo Zënzar.

 Traxectoria 
Naceu en Alacant e instalouse en Ordes aos oito anos. Estudou Belas Artes na Universidade de Salamanca na especialidade de pintura. Iniciouse no debuxo urbano e participou no festival Portamérica. 

Dedicada tamén á música, en febreiro de 2016 entrou como baixista no grupo Zënzar, substituíndo ao enfermo Tabe, que faleceu pouco despois.

Co proxecto Músicas Galegas Ilustradas formou parte de O galego, a miña lingua propia da Deputación da Coruña e foi finalista en 2018 nos Premios Martín Codax da Música na categoría de mellor medio de comunicación. Tras ser finalista tamén en 2019, gañou finalmente o premio en 2020.
Preside a Asociación Galega de Profesionais da Ilustración.

 Obra 

 A culpa foi de Zënzar  (2024). Autoedición. 346 páxs. ISBN 978-84-09-66837-3. Historia da banda de música do mesmo nome.

 Ilustración 

 Ferreñas & Rock'n'roll. Anedoctario sobre músicas galegas. Crónica ilustrada das nosas múiscas máis senlleiras, con Iria Pedreira (2019). Baía Ed. 84 páxs. ISBN 9788499953304.
 Hermilindo esbirra poemas, de Paula Señarís  (2023). Galaxia.
 Milú e o edificio das persoas extraordinarias, de Abel Tomé (2024). Edicións Xerais.

 Recoñecementos 
 Premio Martín Codax de 2020 na categoría de comunicación e difusión musical. 
 Primeiro premio do encontro Compostela Ilustrada en 2018.

 Notas 

 Véxase tamén 
Ligazóns externas 
Páxina web
Páxina de Músicas Galegas Ilustradas
Entrevista na CRTVG
Premio Compostela Ilustrada 

Categoría:Nados en 1991
Categoría:Nados en Alacant
Categoría:Músicos de Galicia
Categoría:Personalidades da banda deseñada
Categoría:Alumnos da Universidade de Salamanca